open-index/open-wikipedia-markdown huggingface dataset:
Moision koulu (Turku)

**Yli-Maarian koulu Moision yksikkö** on Turun Moision kaupunginosassa toimiva alakoulu. Koulussa oli lukuvuonna 2015–2016 oppilaita 357. Moision yksikkö on osa Yli-Maarian koulua

Yli-Maarian koulun Moision yksikön apulaisjohtaja on Tarja Koivikko

Moision koulu yhdistyi Yli-Maarian kouluun (lyhenne, YMA) vuonna 2018, kun Yli-Maarian koulun rakennus Ypsilon valmistui. Yksikön viereistä liikuntahallia käytetään iltaisin ja viikonloppuisin.  

Varsinais-Suomen hyvinvointialue pitää liikuntahallin toimistotilassa kouluterveydenhuollon palveluita ja vanhassa kivikoulussa Päiväkeskus Kirjon toimintaa. 

Lukuvuonna 2024-2025 luokkia oli 1-6C luokat ja noin 120 oppilasta.

## Historia

Koulu perustettiin vuonna 1954, jolloin koulussa oli vain yksi luokka.

Vuonna 1955 rakennettiin Moision koululle yhä käytössä oleva kivirakennus. Sen on suunnitellut Poku Salo Maaseudun rakennustoimisto Oy:ssä. Sittemmin koulu on saanut lisäsiiven 1961, puisen lisärakennuksen opetuskäyttöön 1997, sen laajennuksen 2005 ja vuonna 2003 liikuntasalin, joka toimii myös juhlasalina. Vanhin koulurakennus peruskorjattiin vuonna 2007. Nykyään vanhin koulurakennus on Varsinais-Suomen hyvinvointialueen käytössä.  
## Lähteet

https://blog.edu.turku.fi/ylimaaria/
Mies joka rakasti naisia

**Mies joka rakasti naisia** (*L’Homme qui aimait les femmes*) on François Truffaut’n ohjaama ranskalainen draamaelokuva vuodelta 1977. Truffaut teki myös käsikirjoituksen yhdessä Suzanne Schiffmanin ja Michel Fermaud’n kanssa. Elokuvan pääkuvaajana toimi Nestor Almendros, ja musiikin siihen teki Maurice Jaubert.

Elokuvassa älykäs ja herkkä poikamies kirjoittaa muistelmiaan ja muistelee elämänsä monia naisia, joita hän metsästi lähes pakkomielteisesti.

## Tuotanto
Truffaut kirjoitti tämän elokuvan käsikirjoitusta ollessaan Yhdysvalloissa tekemässä Steven Spielbergin elokuvaa *[[Kolmannen asteen yhteys]]* (1977), jossa hänellä oli yksi päärooleista. Hän pohjasi tarinan sekä omiin että ystävänsä Michel Fermaud’n kokemuksiin, ja Fermaud toimi kolmantena käsikirjoittajana. Elokuvan teemoihin vaikutti myös vuonna 1967 tapahtunut hyvän ystävän, näyttelijä Françoise Dorléacin kuolema auto-onnettomuudessa. Elokuvan teon aikoihin kuolivat Truffaut’n hyvät ystävät Roberto Rossellini ja Henri Langlois, ja hän alkoi itsekin olla jo iässä jossa ryhdytään miettimään omaa kuolevaisuutta.

## Rooleissa

## Vastaanotto ja arvostus
*[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta  maailmassa.

## Lähteet

## Aiheesta muualla
* 
*
Lombez

**Lombez** on kunta Lounais-Ranskassa Gersin departementissa Oksitanian alueella.

## Nähtävyyksiä
Kunnan nähtävyyksiä on 1300- ja 1400-luvuilla rakennettu goottilainen Sainte Marien katedraali. Aiemmin se oli tavallinen kirkko, mutta paavi Johannes XXII määräsi piispanistuimen Lombeziin ja kirkosta rakennettiin katedraali. Ensimmäinen Lombezin piispa Roger de Comminges rakennutti katedraalin 41 metriä korkean kellotornin.

## Lähteet

## Aiheesta muualla
Adelen tarina

**Adelen tarina** (*L’Histoire d'Adèle H.*) on François Truffaut’n ohjaama ranskalainen draamaelokuva vuodelta 1975. Truffaut teki myös käsikirjoituksen yhdessä Suzanne Schiffmanin, Jean Gruault’n ja Frances Vernon Guillen kanssa. Elokuvan pääkuvaajana toimi Néstor Almendros, ja musiikin siihen teki Maurice Jaubert.

Tositapahtumiin perustuvassa elokuvassa kirjailija Victor Hugon tytär Adèle Hugo rakastuu englantilaiseen sotilaaseen, muttei saa vastarakkautta ja menettää mielenterveytensä.

## Tuotanto
Vuoden 1974 paikkeilla Truffaut kiinnostui monien muiden aiheiden joukossa Victor Hugon tyttären Adèlen muistelmista ja päätti sovittaa ne elokuvaksi. Pääosaan hän valitsi 19-vuotiaan Isabelle Adjanin, jonka työnantaja, teatteri Comédie-Française, ei kuitenkaan tahtonut millään päästää näyttelijää elokuvatöihin.

*Adelen tarina* kuvattiin Guernseyssä sekä Goréen saarella Senegalin rannikolla vuoden 1975 alussa. Varsinkin Isabelle Adjanille pitkät kuvaukset eristyneissä kuvauspaikoissa olivat tiettävästi raskaita.

## Rooleissa

## Vastaanotto ja arvostus
*Adelen tarina* menestyi huonosti Pariisin elokuvateattereissa, mutta paremmin Ranskan ulkopuolella. Erityisesti oltiin ihastuneita Adjanin tuoreisiin kasvoihiin, ja hän saikin roolistaan Oscar-ehdokkuuden.

*[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta  maailmassa.

## Lähteet

## Aiheesta muualla
* 
*
Tytyrin koulu

**Tytyrin koulu** oli Lohjalla kahdessa eri opetuspisteessä toiminut noin 300 oppilaan suomenkielinen alakoulu. Se kuului Anttilan yläkoulualueeseen.  Koulun opetuspisteet olivat:
* Nummentaustan koulurakennus, Keskilohjan kaupunginosa, Toukolankatu 14, 08150 Lohja (1.-2. luokat)
* Ojaniittutalo, Gruotilan kaupunginosa, Ojaniitunkatu 3, 08150 Lohja (3.-6. luokat; tälle koordinaatit ylhäällä)

Syksyllä 2015 oppilaita oli 297 ja syksyllä 2014 opettajakuntaa laskennallisesti 22,4 henkeä. 

Vanha Tytyrin koulurakennus oli vuodelta 1962. Se purettiin sisäilmaongelmien vuoksi 2010-luvun keskivaiheilla. Sen oli suunnitellut sairaala-arkkitehtina tunnettu Reino Koivula. Sen korvannut Ojaniittytalo on uusi ja siinä toimii myös päiväkoti. Ojaniittytalo sijaitsee noin 1,2 kilometrin etäisyydellä Nummentaustan opetuspisteestä.

Koulu lakkautettiin vuonna 2021, kun se liitettiin Anttilan koulun kanssa uudeksi Laurentius-kouluksi laajennusosan valmistuttua.

## Lähteet
Englantilaiset naiset

**Englantilaiset naiset** (*Les Deux Anglaises et le Continent*) on François Truffaut’n ohjaama ranskalainen draamaelokuva vuodelta 1971. Truffaut teki myös käsikirjoituksen yhdessä Jean Gruault’n kanssa Henri-Pierre Rochén romaanin pohjalta. Elokuvan pääkuvaajana toimi Néstor Almendros, ja musiikin siihen teki Georges Delerue.

Elokuvassa äitinsä vaikutusvallasta kärsivä nuori ranskalaismies (Truffaut’n vakionäyttelijä Jean-Pierre Léaud) rakastuu kahteen englantilaistyttöön, joista toinen on vapaamielinen taiteilija ja toinen asenteiltaan tiukempi.

## Tuotanto
1970-luvun alussa Truffaut kärsi masennuksesta muun muassa hänen suhteensa Catherine Deneuveen kariuduttua. Lohtua toi Henri-Pierre Rochén romaani *Les Deux Anglaises et le Continent*, jonka pohjalta Truffaut alkoi suunnitella uutta elokuvaa. Se kuvattiin Normandian rannikolla kesällä 1971.

## Rooleissa

## Vastaanotto ja arvostus

Marraskuussa 1971 ensi-iltansa saanut *Englantilaiset naiset* sai vaihtelevia arvosteluja. Sitä pidettiin kylmäkiskoisena ja liian realistisena, kun elokuvassa näytettiin muun muassa verisiä lakanoita toisen englantilaistytön neitsyyden menettämisen ilmentäjinä. Elokuva sai Ranskan ulkopuolella parempia arvioita kuin kotimaassaan, ja sen arvostus on vuosikymmenten mittaan kasvanut.

*[[The New York Times]]in* kriitikot valitsivat *Englantilaiset naiset* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet

## Aiheesta muualla
*
*
Vibriot

**Vibriot** (*Vibrio*) ovat yleinen suolaisessa vedessä elävä bakteerisuku. Näitä gramnegatiivisia bakteereja esiintyy yleisesti merenelävissä ja kaloissa. Ne kasvavat sekä hapellisissa että hapettomissa oloissa. Tunnetuimpia patogeenisia lajeja on kolme: *[[Vibrio cholerae|V. cholerae]]*, jonka sadoista serotyypeistä vain pieni osa aiheuttaa koleraa, *[[Vibrio parahaemolyticus|V. parahaemolyticus]]*, ja *[[Vibrio vulnificus|V. vulnificus]].* Kaikkiaan vibrioita tunnetaan muutamia kymmeniä lajeja. Ne leviävät tyypillisesti ihmiseen meri- tai murtoveteen joutuneen haavan tai veden saastuttamien kypsentämättömien merenelävien ja kalojen tai muiden elintarvikkeiden välityksellä. Yhdysvalloissa vibrioinfektiot ovat tavallisimpia kesäkaudella (touko-lokakuussa) meriveden lämpötilan ollessa tavanomaista korkeampi. 

Yhdysvalloissa vibriot aiheuttavat CDC:n mukaan arviolta 80&nbsp;000 sairastumista ja 100 kuolemaa vuosittain. Ei-koleraa aiheuttavien vibrioiden aiheuttamien infektioiden määrän arvioidaan kuitenkin lisääntyneen. Kaikkiaan Yhdysvalloissa sairastuu noin 124&nbsp;000:een ja kuolee noin 3&nbsp;000 henkeä elintarvikkeiden välityksellä vuosittain.

Maailmanlaajuisesti tarkasteltaessa luvut ovat huomattavasti suurempia, sillä vibriot aiheuttavat suurimman osan merenelävien välityksellä ihmiseen leviävistä sairauksista. Seuraukset voivat olla hyvin vakavia. Esimerkiksi *Vibrio vulnificus* -haavainfektion saaneiden potilaiden kuolleisuus on ilman hoitoa 25 prosentin luokkaa. Bakteereja sisäisesti nauttineilla ja verenmyrkytykseen edenneillä potilailla kuolleisuus on jo 50&nbsp;%; kuolema seuraa tyypillisesti 48 tunnin sisällä infektiosta. Shokkivaiheessa sairaalahoitoon edenneiden potilaiden kuolleisuus on 33&nbsp;% luokkaa.

Suomessa on koettu koleravibrion aiheuttamia pandemioita 1800-luvulta lähtien, mutta ne ovat johtuneet pitkälti huonosta elintarvikehygieniasta ja heikkotasoisesta jätehuollosta. Koleravibrio on itse asiassa vain ihmisen loinen.

Itämeressä helteiset säät viimeistään 2010-luvulta alkaen ovat aiheuttaneet vibrioiden esiintyvyyttä ainakin Pohjanlahdessa Ouluun asti. Osa todetusita mikrobeista on ollut koleravibrioita. Patogeeni aiheuttaa ihmisellä ihon ja ulkokorvan tulehduksia. Myös lievää vatsan oireilua voi esiintyä, jos uimaveden mukana tulee nielleeksi näitä patogeeneisiä bakteereja. 



Cholera bacteria SEM.jpg|Vibrio cholerae.
Vibrio parahaemolyticus 01.jpg|Vibrio parahaemolyticus.
Vibrio vulnificus 01.png|Vibrio vulnificus.
Flagellated Vibrio Vulnificus Bacterium - Colorized Scanning Electron Micrograph (SEM) - cdc.gov - 1576 x 1080.jpg|Vibrio vulnificus.


## Lähteet

## Aiheesta muualla
*Laji.fi: Vibrio
*National Center for Biotechnology Information (NCBI): Vibrio, taxonomy
The Random House Encyclopedia

**The Random House Encyclopedia** on vuonna julkaistu yksiosainen englanninkielinen tietosanakirja. Kirjasta tehtiin kaksi painosta vuonna 1972 ja 1990. Kirja on jaettu kahteen osioon *Colorpedia*, jossa on pitkiä artikkeleita eri aiheista ja *Alphapedia*, jossa on aakkosjärjestyksessä lyhyitä artikkeleita. Vuoden 1990 painoksesta tehtiin myös sähköinen versio MS-DOS 3.3 käyttöjärjestelmälle, jota jaettiin kuudellatoista 5 ¼ levykkeellä ja myös kahdeksalla 3 ½ levykkeellä. Siinä on yli 20 000 artikkelia.

## Sisältö

* Preface 6
* Staff, Contributors, and Consultants 8 
* Organization of the Encyclopedia 12  
* Colorpedia: Detailed Contents 16 
* Time Chart: Contents 28 
* Atlas: Contents 29 
* Colorpedia: Text 30
# The Universe 32
# The Earth 160
# Life on Earth 400 
# Man 640
# History and Culture 944
# Man and Science 1432
# Man and Machines 1576
# Time Chart: Text  
* Alphapedia 1876 
* Bibliography 2761 
* Picture Credits 2771 
* Art Credits 2781 
* Atlas of the World A1 
* Atlas Index A83

## Lähteet
* 

### Viitteet
Taskurahat

**Taskurahat** (*L’Argent de poche*) on François Truffaut’n ohjaama ranskalainen komediaelokuva vuodelta 1976. Truffaut teki myös käsikirjoituksen yhdessä luottokirjoittajansa Suzanne Schiffmanin kanssa. Elokuvan pääkuvaajana toimi Pierre William Glenn, ja musiikin siihen teki Maurice Jarre.

Useista toisiinsa lomittuvista tarinoista koostuvassa, eri-ikäisistä lapsista kertovassa elokuvassa päähahmoja ovat vanttera ja ujo Patrick (Geory Desmouceaux) sekä kaveriensa hyljeksimä resuinen Julien (Philippe Goldman). Tapahtumapaikkana on Keski-Ranskan Auvergnen alueen pieni maaseutukaupunki nimeltä Thiers.

## Rooleissa

## Vastaanotto ja arvostus
Synkän *[[Adelen tarina]]n* jälkeen tehty, humoristinen ja kepeä mutta kuitenkin realistinen *Taskurahat* sai hyvän palautteen sekä kriitikoilta että yleisöltä, vaikka sitä myös arvosteltiin liiasta sentimentaalisuudesta.

Suomessa elokuva sai teatteriensi-iltansa vasta pari vuotta valmistumisensa jälkeen joulukuussa 1978. Suomen televisiokanavilla *Taskurahat* on esitetty 1986, 1990, 1994 ,2019 ja 2020 .

## Lähteet

## Aiheesta muualla
*
*
*Elokuvan kuvaus Jyväskylän yliopiston sivustolla
Ammattiopisto Livia

**Ammattiopisto Livia** on Kaarinan, Paimion ja Paraisten kaupungeissa toimiva kaksikielinen ammattioppilaitos. Siellä opiskelee noin 1&nbsp;000 opiskelijaa.

Oppilaitos on perustettu 1.1.2011 Kaarinan, Paimion ja Paraisten kaupunkien ammatillisen koulutusten yhdistyessä. Uuteen Peimarin koulutuskuntayhtymään ja sen Ammattiopisto Liviaan siirtyivät aiemmat Kaarinan sosiaali- ja terveysalan oppilaitos, Suomen kalatalous- ja ympäristöinstituutti sekä Varsinais-Suomen maaseutuoppilaitos. 

Ammattiopistoon kuuluu kolme opistoa neljässä eri toimipisteessä:
* Livian Maaseutuopisto, Kaarinan Piikkiön (Tuorlan kartano) ja Paimion toimipisteet
** Tuorlantie 1, 21500 Piikkiö
** Taatilantie 110, 21530 Paimio
* Livian Sosiaali- ja terveysopisto
** Kiesikatu 3, 20780 Kaarina ja
* Livian Kalatalous- ja ympäristöopisto (Paraisten Kirjala)
** Kalakouluntie 72, 21610 Kirjala

## Lähteet

## Aiheesta muualla
*Anja Kuusisto: Livias miljövårdare lär sig en mångsidig bransch (29.4.2016)   (abounderrattelser.fi)
* Vaihda perenna tai vuokraa omenapuu Tuorlassa (19.5.2016)  (ts.fi)
*Oppilaitoksen koko ei itsetarkoitus (22.1.2012, Turun Sanomien pääkirjoitus)  (ts.fi)
Marianne Kiukkonen

**Marianne Kiukkonen** (s. 1968 Savonlinna) on suomalainen entinen poliisi, joka on esiintynyt televisio-ohjelmissa. 

Vuosina 1993–1994 Kiukkonen oli mukana Renny Harlinin tuottamassa *[[Gladiaattorit]]*-sarjassa nimellä ”Amazoni”. Myöhemmin 1990-luvulla hän toimi fitness-ammattilaisena ja osallistui Suomen vahvin nainen -kilpailuun vuonna 2000. Kiukkonen esiintyi julkisuudessa myös silloisen kumppaninsa Tony Halmeen kanssa. Hän aloitti opiskelun poliisikoulussa vuonna 2003 ja on valmistumisensa jälkeen työskennellyt laivapoliisina sekä Helsingin järjestyspoliisissa. Vuonna 2012 Kiukkonen esiintyi Jim-kanavan esittämässä *Poliisit*-sarjassa, jonka markkinoinnissa käytettiin hyväksi Kiukkosen ja keihäänheittäjä Taina Kolkkalan julkkistaustoja.

Eduskuntavaaleissa 2015 Kiukkonen oli Itsenäisyyspuolueen ehdokkaana Helsingin vaalipiirissä, mutta ei tullut valituksi.

Kiukkonen osallistui keväällä 2021 Nelosella esitetylle *[[Selviytyjät Suomi|Selviytyjät Suomen]]* viidennelle tuotantokaudelle. 

## Rikostuomiot ja -epäilyt
Lokakuussa 2014 Kiukkonen tuomittiin sakkoihin luvattomasta tietojen urkinnasta. Hän oli katsellut salaisia tietoja ilman virkatehtäviin liittyvää syytä sekä välittänyt niitä rikoksesta epäiltynä olleelle tuttavalleen. Käräjäoikeuden mukaan Kiukkonen syyllistyi kahteen henkilörekisteririkokseen ja kahteen virkavelvollisuuden rikkomiseen. Lisäksi Kiukkosta epäiltiin virkavelvollisuuden rikkomisesta, kun hän oli virkapuvussaan vieraillut Helsingin vankilassa tapaamassa huumerikoksista tuomittua MC Cannonball -moottoripyöräjengin jäsentä. Rikosepäilyn mukaan kyse oli yksityisestä tapaamisesta. Vuonna 2006 Kiukkonen sai 50 päiväsakkoa kuolemantuottamuksesta ja liikenneturvallisuuden vaarantamisesta, kun hän oli autollaan törmännyt pyöräilevään mieheen. Heinäkuussa 2016 uutisoitiin Kiukkosen olevan jäsenenä rikostutkinnassa olevan *[[MV-lehti|MV-lehden]]* suljetussa Facebook-ryhmässä, mutta poliisin mukaan se ei vaaranna tutkintaa.

## Lähteet

## Aiheesta muualla
*Marianne Kiukkosen kotisivut.
Kauppaopisto Optima

**Kauppaopisto Optima - Handelsinstitutet Optima** on Optima-kuntayhtymän ylläpitämä, pääosin ruotsinkielistä opetusta antava kaupallisen alan ammattioppilaitos, joka antaa opetusta Pietarsaaressa ja Uudessakaarlepyyssä. Taustalla olevaan kuntayhtymän omistaa seitsemän kuntaa yhdessä: Pietarsaari, Pedersöre, Luoto, Uusikaarlepyy, Kruunupyy, Vöyri ja Kokkola. 

Kauppaopisto Optimassa opiskelee ammatillista perustutkintoa noin 1&nbsp;400 opiskelijaa, joista 1&nbsp;100 nuorisopuolella ja 300 aikuiskoulutuksessa. Työvoimapoliittisessa koulutuksessa on noin 100 henkeä vuosittain ja ammattiopiston järjestämille kursseille osallistuu vuosittain noin 3&nbsp;000 henkeä. Opetus- ja kulttuuriministeriö on arvioinut Optiman vuosina 2011–2016 vuosittain Suomen parhaaksi ammatilliseksi kouluttajaksi. Henkilökuntaa on noin 260.

## Historia
Optiman historia juontaa alkunsa vuodesta 1959, jolloin perustettiin Pietarsaaren ruotsinkielisen ammattikoulun kuntainliitto (Yrkesskolan i Jakobstad, kommunalförbundet). Perustamisvaiheessa mukana oli kuusi silloista kuntaa; osallistujia tuli lisää jo seuraavan vuonna. Ruotsinkielinen Pietarsaaren ammattikoulu aloitti opetustoimintansa vuonna 1962 52 oppilaan oppilaitoksena, jossa oli aluksi metalli‐, sähkö‐ ja ompeluosasto. Sittemmin niin kuntainliiton kuin oppilaitoksen nimi sekä koulutusalojen kattavuuskin on muuttunut useasti. Nimen Optima kuntainliitto otti käyttöön vuonna 2003. Vuosina 2009 ja 2014 tehtiin organisaatiomuutoksia.

## Optiman toimipisteet

* Optima Puutarhakatu 30, 68600 Pietarsaari (yhteysosoite oppilaitokselle; koordinaatit alussa),
* Optima Lannäslund 1, Pietarsaari,
* Optima Joensuuntie 2A, Uusikaarlepyy; päätoimipaikka (); 
* Muita toimipisteitä: Pietarsaaressa, Paraisilla, Vaasassa, Raaseporissa, Helsingissä ja Porvoossa.

## Lähteet

## Aiheesta muualla
* Yrkesinstituten kan också bolagiseras (19.5.2016)  (svenska.yle.fi)
* Optima säger upp 21 anställda (18.5.2016)  (svenska.yle.fi)
* Medaljer för Optima och YA i Mästare 2016 (12.5.2016)  (svenska.yle.fi) 
* "Fel att skära i yrkesutbildning" säger Utbildningsstyrelsens generaldirektör (24.2.2016)  (svenska.yle.fi) 
* Österbotten har landets bästa yrkesutbildare (9.11.2015)  (svenska.yle.fi)
* Optima i Jakobstad bygger ut för 7,5 miljoner (19.6.2013)  (svenska.yle.fi)
* Vuosikertomus 2015-2016 (e-lehti)
Boulogne-sur-Gesse

**Boulogne-sur-Gesse** on kunta Lounais-Ranskassa Haute-Garonnen departementissa Oksitanian alueella.

## Nähtävyyksiä
Kunnan nähtävyyksiä on sisterssiläismunkki Bonnefontin vuonna 1180 perustama luostari Bénisson-Dieu de Nizors. Kaupungintalon vieressä oleva kirkko *Notre Dame de l'Assomption* on rakennettu 1300-luvulla. Kirkon freskot kertovat Katariina Aleksandrialaisen elämästä ja marttyyrikuolemasta.  


Tiedosto:Facade_Nizors.jpg|Bénisson-Dieu de Nizorsin luostari
Tiedosto:Église_Sainte-Marie,_façade_ouest.jpg|Notre Dame de l'Assomption


## Lähteet

## Aiheesta muualla
Saimaan ammattiopisto Sampo

**Saimaan ammattiopisto Sampo** on Lappeenrannassa, Imatralla ja Ruokolahdella toimiva yhteensä 4&nbsp;230 opiskelijan ammattioppilaitos. Saimaan ammattiopisto Sampo syntyi 1.8.2013 Etelä-Karjalan ammattiopiston ja Etelä-Karjalan aikuisopiston yhdistyessä. 

Saimaan ammattiopisto Sammon toiminnasta vastaa Etelä-Karjalan koulutuskuntayhtymä, joka on yhdeksän jäsenkunnan perustama koulutustoimintaan keskittynyt kuntayhtymä. Mukana koulutuskuntayhtymässä ovat Imatra, Lappeenranta, Lemi, Luumäki, Parikkala, Rautjärvi, Ruokolahti, Savitaipale ja Taipalsaari.

Ammattiopiston opiskelija- ja henkilöstömäärä putosi selvästi 2010-luvun puolivälissä Kataisen, Stubbin ja Sipilän johtamien hallitusten koulutuspolitiikan myötä. Vuonna 2018 Saimaan ammattiopisto Sammon henkilökunnan työpanos vastasi 375,5 henkilötyövuotta. Oppilaitoksen vuosibudjetti (tulot) 2018 oli 34,2 miljoonaa euroa. Opetushallinnon ammattikoulutuksen opiskelijatilastojen mukaan Saimaan ammattiopisto Sammossa opiskeli vuonna 2018 yhteensä 3&nbsp;960 ammatillista perustutkintoa opiskelevaa, ja opiskelijoita oli yhteensä 4&nbsp;212. Vuoden 2020 talousarviossa opiskelijamäärän on ennakoitu olevan 3&nbsp;214.

## Toimipisteet

Saimaan ammattiopisto Sampon toimipisteet:
* Armilankatu 40, 53100 Lappeenranta. Päätoimipiste. Sijainti kaupungin keskustan itäosassa Lepolan kaupunginosassa. Naapurustosta löytyvät esimerkiksi Lappeenrannan uimahalli ja Lappeenrannan urheilutalo, entinen Lappeenrannan pelastuslaitos, entinen Armilan terveysasema, Etelä-Saimaa-lehden toimitiloja.
* Pohjolankatu 10, 53100, edellisen naapurikortteli (pohjoispuolella),
* Pohjolankatu 12, 53100  Lappeenranta, edellisen naapuritalo (länsipuolella),
* Tukkikatu 2, 53900 Lappeenranta,
* Vennonmäentie 1, 56100 Ruokolahti,
* Koulukatu 5, 55120 Imatra ja
* Kertakaari 5, 55120 Imatra.

Toukokuussa 2016 uutisoitiin selvityksestä, jolla kartoitetaan voitaisiinko muista ammattiopiston Lappeenrannan toimipisteistä erillään sijaitsevan Tukkikadun toimipisteestä luopua.

## Lähteet

## Aiheesta muualla
* Imatra, palveluopas: Ammatillinen ja aikuiskoulutus  (imatra.fi)
Porvoo International College

**Porvoo International College**, myös muodossa **Point College**, oli Porvoon Näsin kaupunginosassa toimiva kolmikielinen yli 700 opiskelijan ammattioppilaitos. Henkilökuntaan kuului noin 70 ihmistä. Koulutustoiminta keskittyi kaupan ja terveydenhuollon alaan. Point College syntyi vuonna 2012, kun vuonna 1958 perustettu Oy Porvoon Kauppaoppilaitos - Borgå Handelsläroverk Ab ja vuonna 1989 perustettu Porvoon terveydenhuolto-oppilaitos yhdistettiin. Se yhdistyi Edupolin kanssa vuoden 2018 päätteeksi Careeria-osakeyhtiöksi.

Oppilaitoksen taustalla oli osakeyhtiömuotoinen yritys, jonka omistajia olivat alueen kunnat ja yritykset. Kesäkuussa 2016 ilmoitettiin, että aiemmin vähemmistöosakkaana (35,1&nbsp;% omistusosuus) ollut Porvoon kaupunki oli tuolloin hankkinut 51,2 prosentin osake-enemmistön Porvoo International College -osakeyhtiöstä. Näin Point Collage -ammattioppilaitoksen toiminnasta vastanneesta yhtiöstä tuli Porvoon kaupungin tytäryhtiö. Uutisten mukaan Porvoon kaupungin odotettiin omistusmuutoksen seurauksena osallistuvan ponnekkaammin ammattioppilaitokselle kaivatun uudisrakennuksen edistämiseen.

Viimeisinä vuosina esillä oli useita erilaisia ratkaisuja turvata ruotsinkielisen keskiasteen ammatillisen opetuksen jatkuminen itäisellä Uudellamaalla. Keskustelussa oli esillä esimerkiksi eri ammattioppilaitosten tiiviimpi yhteistyö tai yhdistäminen (kuten Point College ja Inveon; seudun ruotsinkielisiä ammattioppilaitoksia myös Prakticum ja Amisto) saman katon alle uudisrakennukseen, sekä tiiviimpi yhteistyö seudun ruotsinkielisten lukioiden kanssa.

## Lähteet

## Aiheesta muualla
*Porvoo International College
*Hanna Othman: Inveon inte under samma tak som Point College (19.1.2016)  (svenska.yle.fi)
Brianstorm

**Brianstorm** on englantilaisen indie rock-yhtye Arctic Monkeysin kappale. Se julkaistiin ensimmäisenä singlenä yhtyeen toiselta albumilta *[[Favourite Worst Nightmare]]*. Single julkaistiin  16. huhtikuuta 2007, kaksi viikkoa ennen albumin julkaisua. 

Kappale sijoittui Britannian singlelistalla toiselle sijalle ”Brianstorm” on säilynyt yhtenä yhtyeen tunnetuimmista kappaleista.

Kappale on rytmiltään huomattavasti nopeampi verrattuna Arctic Monkeysin aiempaan tuotantoon. ”Brianstorm” oli mukana Guitar Hero 5 -videopelissä vuonna 2009.

## Kappaleet
# 
# 
# 
# 

## Lähteet
Turkin vallankaappausyritys 2016

**Turkin vallankaappausyritys 2016** oli heinäkuun 15. ja 16. päivän välisenä yönä Turkin Ankarassa ja Istanbulissa Turkin armeijan tekemä sotilaallinen operaatio. Myöhemmin armeija tiedotti ottaneensa maassa vallan ja julisti maahan ulkonaliikkumiskiellon. Maan pääministeri Binali Yıldırım kertoi televisiolähetyksessä, että Ankarassa on meneillään armeijan johtama vallankaappaus. Presidentti Recep Tayyip Erdoğan kehotti televisiohaastattelussa myöhemmin kannattajiaan nousemaan armeijaa vastaan ja menemään kaduille. Ankaran kansainväliselle lentokentälle saapui panssarivaunuja. Sotilaita näkyi kaduilla liikekannalla ja Ankarassa kuului ammuskelun ääniä. Istanbulissa kaksi merkittävintä Bosporinsalmen ylittävää siltaa suljettiin. Armeijan keskustoimiston tiloissa otettiin panttivankeja.
 
 

Seuraavana aamuna Erdoğanin hallitus arvioi vallankaappauksen epäonnistuneen. Armeija ilmoitti jatkavansa vallankaappausta. Yöllisissä ammuskeluissa on arvioitu menehtyneen 60 ihmistä.

Erdoğan arvelee Yhdysvalloissa asuvan Turkin oppositiojohtajan Fethullah Gülen olleen kaappauksen organisaattori. Gülenin Hizmet-järjestönsä kielsi arvelun ja totesi järjestön kannattavan Turkin rauhanomaista kehittämistä. Hän on jopa väläyttänyt, että kyseessä saattaa olla lavastus. Turkin pääministeri Binali Yıldırım on uhannut Yhdysvaltoja Gülenin suojelemisen takia ainakin epäsuorasti jopa sodalla, ja Syyrian ja Irakin jihadisteja vastaan käytettyyn Incirlikin lentotukikohtaan on pääsy estetty.

Vallankaappauksen epäonnistuttua presidentti Erdoğan käski pidättää tuhansia tuomareita ja syyttäjiä mukaan lukien perustuslakituomioistuimen ja korkeimman oikeuden jäseniä. Myöhemmin kymmeniätuhansia opetusalan henkilöitä rehtoreista opettajiin irtisanottiin tehtävistään muuan muassa epäiltyinä terrorismista.

## Spekulaatiota
On olemassa lukuisia viitteitä siitä, että vallankaappaus olisi presidentti Erdoğanin itsensä tilaama näytelmä, jonka tavoitteena oli hänen valtansa pönkittäminen. Samalla lavastus toimi ensiaskeleina kohti diktatuuria, joka on joidenkin lähteiden mukaan Erdoğanin lopullinen tavoite. Lavastetun näytelmänsä nojalla Erdoğan pidätti satojatuhansia kansalaisia, ja heitä kaikkia yhdisti se, että he joko olivat oppositiojohtaja Fethullah Gülenin kannattajia tai muuten vain hallituksen toimia vastaan. Kaiken tämän ohella Erdoğan on pyrkinyt lähentämään Turkin välejä Venäjän kanssa, tavoitteenaan tulevaisuudessa irtaantua Natosta ja ottaa etäisyyttä Eurooppaan. 

Joidenkin lähteiden mukaan vallankaappauspäivänä sillalle tuodut sotilaat olivat nuoria alokkaita, joille kerrottiin ISIS:in hyökkäyksestä sillalle, ja sinne päästyään alokkaat odottivat terroristien iskua, mutta saivatkin vastaansa vihaiset siviilit. On myös epäilyjä, että presidentti Erdoğanin väkivaltaiset sotilasryhmittymät olisivat olleet suuressa roolissa siviilien keskuudessa, kun viattomat sotilaat tapettiin. Sotilaat luovuttivat aseensa ja antautuivat siviileinä, mutta siitä huolimatta aggressiiviset siviilit tulivat pampuin ja teräasein ja surmasivat lukuisia sotilaita toisten siviilien kuvatessa tapahtumaa videolle.

## Lähteet

## Aiheesta muualla
Ilmajousitus

**Ilmajousitus** on eräänlainen ajoneuvon jousitus, joka toimii sähköisellä tai moottorikäyttöisellä ilmapumpulla tai kompressorilla. Tämä kompressori pumppaa ilmaa joustaviin palkeisiin, jotka on yleensä valmistettu kankaalla vahvistetusta kumista. Ilmanpaine täyttää palkeet ja nostaa alustan akselilta. Raskaassa kalustossa yleisesti käytetään ilmajousitusta, jossa ilma tai muu kaasu on säilöttynä sylinteriin, palkeeseen tai muuhun säiliöön.

## Lähteet
Françoise Dorléac

**Françoise Paulette Louise Dorléac** (21. maaliskuuta 1942 Pariisi – 26. kesäkuuta 1967 Villeneuve-Loubet) oli ranskalainen näyttelijä. Hän näytteli 1960-luvulla muutamissa huippuohjaajien ranskan- ja englanninkielisissä elokuvissa, kunnes kuoli vain 25-vuotiaana liikenneonnettomuudessa Ranskan Rivieralla. Hän oli näyttelijä Catherine Deneuven vanhempi sisar.

Françoise Dorléacin läpimurto tapahtui François Truffaut’n elokuvassa *[[Pehmeä iho]]* vuonna 1964. Viimeiseksi elokuvaksi jäi Jacques Demyn ja Michel Legrandin musiikkielokuva *[[Rochefortin tytöt]]*. Hän näytteli myös valtaosin Suomessa kuvatussa brittiläisessä vakoiluelokuvassa *[[Miljardin dollarin aivot]]*.

Kesäkuun lopulla 1967 Françoise Dorléac törmäsi Nizzan lähellä vuokraamallaan Renault 10 -henkilöautolla liikennemerkkiin, jolloin auto kierähti katolleen ja syttyi palamaan. Dorléac kuoli onnettomuudessa.

## Elokuvia
*1960: Ce soir ou jamais
*1961: Kultasilmäinen tyttö (*La Fille aux yeux d’or*)
*1962: Arsene Lupin kummittelee (*Arsène Lupin contre Arsène Lupin*)
*1964: Pehmeä iho (*La Peau douce*)
*1964: Mies Riosta (*L’Homme de Rio*)
*1965: Tšingis-Kaani (*Genghis Khan*)
*1966: Umpikuja (*Cul-de-sac*)
*1967: Miljardin dollarin aivot (*Billion Dollar Brain*)
*1967: Rochefortin tytöt (*Les Demoiselles de Rochefort*)

## Lähteet

## Aiheesta muualla
*
*
Randeep Hooda

**Randeep Hooda** (s. 20. elokuuta 1976 Rohtak, Haryana, Intia) on intialainen näyttelijä, joka työskentelee hindinkielisissä elokuvissa. Ennen elokuvauraansa hän työskenteli mallina ja näytteli teatterissa. Hänen ensimmäinen elokuvaroolinsa oli Mira Nairin ohjaamassa draamakomediassa *[[Monsoon Wedding]]* vuonna 2001.

## Filmografia

## Palkinnot ja ehdokkuudet

## Lähteet

## Aiheesta muualla

* 
*
Circuit eMotorsport

**Circuit eMotorsport** on maaliskuussa 2016 Sub-kanavalla alkanut virtuaaliautoilun eSports ohjelma. Ohjelmassa viikoittain vaihtuva julkisuuden henkilö ajaa kilpaa formulapelissä tunnettujen peliharrastajien kanssa. Juontajina toimii Emma Kimiläinen ja Kalle Palander. Kauden päätteeksi voittaja saa palkinnoksi testin vuoden 2007 Williams FW29 -autolla, testi järjestetään Pärnussa kesällä 2016.

## Jaksot

### Jakso 1. 1. alkuerä. 19. maaliskuuta 2016.

#### Kilpailijat
* Eero Ettala, Lumilautakeisari
* Jesse Anttila, Kempeleen kovin kuski
* Julius Halonen, Ranskalainen rakastaja
* Janne Kaisla, Vantaan Vettel
* Juuso-Matti Pajuranta, Sastamalan italialaisin suomalainen

### Jakso 2. 2. alkuerä. 26. maaliskuuta 2016.

#### Kilpailijat
* Lakko, Tubettaja-kuningas
* Joe Leitola, Från stadi
* Toni Lähteenmäki, Akaan nokkakärrykeisari
* Kalle Söderholm, Köpiksen Kalle
* Patrik Pulkkinen, Klaukkalan nopein kasiluokkalainen

### Jakso 3. 3. alkuerä. 2. huhtikuuta 2016.

#### Kilpailijat
* Sami Kemell, Hauska mies netistä
* Antti Mikkola, Isäntä
* Henri Löfberg, Suht nopee
* Mikko Melkkilä, Aikuinen viihdeharrastaja
* Jari Lohtari, Suomen chicago

### Jakso 4. 4. alkuerä. 9. huhtikuuta 2016.

#### Kilpailijat
* Robin, turkulainen teinihysteristi
* Joonas Lappalainen, Käpylän pyöveli
* Vesa Rasi, Insinööri jumalan armosta
* Jami Mikkola, Karpohattuinen poromies
* Donnie Werner, Ameriikan serkku

### Jakso 5. 5. alkuerä. 16. huhtikuuta 2016.

#### Kilpailijat
* Martina Aitolehti, Moni-ala-ottelija
* Jussi-Petteri Leppihalme, Hämeen nopein
* Teemu Valkeejärvi, Menevä manselainen
* Miika Huttunen, Outokumpulainen nuori
* Henrik Frank, Konttorirotta

### Jakso 6. 6. alkuerä. 23. huhtikuuta 2016.

#### Kilpailijat
* Kasmir, Laulava silkki-hanska
* Miikka Riihimaa, Legenda-luokan pro
* Niklas Segerstråde, Nimim. Seguli
* Kimmo Puukko, Puukon veljeksistä toinen
* Teemu Toikka, Kausalan kardinaali

 
### Jakso 7. 1. semifinaali. 30. huhtikuuta 2016.

#### Kilpailijat
* Edis Tatli, Martsari-monacon maywether
* Jussi-Petteri Leppihalme, Hämeen nopein
* Toni Lähteenmäki, Akaan nokkakärrykeisari
* Joe Leitola, Från stadi
* Kimmo Puukko, Puukon veljeksistä toinen
* Henri Löfberg, Suht nopee

### Jakso 8. 2. semifinaali. 7. toukokuuta 2016.

#### Kilpailijat
* Niko Kivelä, Stand-up autoilija
* Julius Halonen, Ranskalainen rakastaja
* Mikko Melkkilä, Aikuinen viihdeharrastaja
* Janne Kaisla, Vantaan Vettel
* Jari Lohtari, Suomen chicago

### Jakso 9. 3. semifinaali. 14. toukokuuta 2016.

#### Kilpailijat
* Jussi Heikelä, Legenda jo radiossaan
* Joonas Lappalainen, Käpylän pyöveli
* Vesa Rasi, Insinööri jumalan armosta
* Teemu Valkeejärvi, Menevä manselainen
* Teemu Toikka, Kausalan kardinaali

### Jakso 10. Finaali. 21. toukokuuta 2016.

#### Kilpailijat
* Joonas Lappalainen, Käpylän pyöveli
* Joe Leitola, Från stadi
* Toni Lähteenmäki, Akaan nokkakärrykeisari
* Teemu Toikka, Kausalan kardinaali
* Jari Lohtari, Suomen chicago
* Mikko Melkkilä, Aikuinen viihdeharrastaja

## Lähteet

## Aiheesta muualla
* Circuit eMotorsport TV Youtube
Grace and Frankie

**Grace and Frankie** on yhdysvaltalainen komediasarja, jonka koko ensimmäinen tuotantokausi julkaistiin tilausvideopalvelu Netflixissä 8. maaliskuuta 2015. Netflix päätti lopettaa sarjan vuonna 2022, kun sitä oli tehty 7 tuotantokautta ja 94 jaksoa.

Lily Tomlin on saanut roolistaan kaksi parhaan naispääosan Primetime Emmy -ehdokkuutta.

## Näyttelijät

## Lähteet

## Aiheesta muualla
*
Nathalie Martinau

**Nathalie Martinau** (30. toukokuuta 1845 Nikolajevsk, Hersonin kuvernementti, Venäjä – 15. marraskuuta 1936 Helsinki) oli suomalainen taidemaalari.

Martinaun vanhemmat olivat Haminan kadettikoulun johtaja, kenraaliluutnantti Karl Mauritz Martinau (1797–1863) ja Wilhelmina Amalia Tigerstedt (1821–1906). Hän opiskeli Schwemmerin ja Carl Ehrenbergin johdolla Dresdenissä vuodesta 1876 alkaen sekä Doillardin ja N. P. Collinin johdolla Pariisissa 1881–1882. Nathalie Martinaun nuorempi sisar oli taidemaalari Maria Martinau (1847–1914). He työskentelivät yhdessä ja heidän maalaustapansa olivat hyvin samanlaiset.

Yhdessä sisarensa Marian kanssa Martinau perusti vanhempiensa kotiin Helsingissä taidegallerian, jossa oli sekä jäljennöksiä etevien taiteilijoiden tauluista että Martinaun yhdessä sisarensa kanssa maalaamia metsämaisemia ja muotokuvia. Useita Martinaun tauluja oli myös esillä yleisissä näyttelyissä.

## Teoksia
* *Lapsi* : öljymaalaus. 1880
* *Uskottu palvelijatar* : öljymaalaus. 1882
* *Pariisilaispoika* : öljymaalaus. 1883
* *Lukuhetki* : öljymaalaus.

## Palkinnot
* II palkinto dukaattikilpailussa 1871

## Lähteet

## Aiheesta muualla
* Suomalaisen kuvataiteen bibliografia : Nathalie Martinau
Castelnau-Magnoac

**Castelnau-Magnoac** on kunta Lounais-Ranskassa Hautes-Pyrénées'n departementissa Oksitanian alueella.

## Nähtävyyksiä
Kunnan nähtävyys on kirkko *Collégiale de l'Assomption*. Kirkon tornit ovat vahvasti linnoitettu. Nykyään torneissa on uskonnollisen taiteen museo. Kirkko kuuluu Ranskan historiallisiin monumentteihin.

## Lähteet

## Aiheesta muualla
Maria Martinau

**Maria Constance Adele Martinau** (22. kesäkuuta 1847 Novomirgorod, Hersonin kuvernementti, Venäjä – 10. helmikuuta 1914 Helsinki) oli suomalainen taidemaalari.

Martinaun vanhemmat olivat Haminan kadettikoulun johtaja, kenraaliluutnantti Karl Mauritz Martinau (1797–1863) ja Wilhelmina Amalia Tigerstedt (1821–1906). Hän opiskeli Schwemmerin ja Carl Ehrenbergin johdolla Dresdenissä vuodesta 1876 alkaen sekä Doillardin ja N. P. Collinin johdolla Pariisissa 1881–1882. Maria Martinaun vanhempi sisar oli taidemaalari Nathalie Martinau (1845–1936). He työskentelivät yhdessä ja heidän maalaustapansa olivat hyvin samanlaiset.

## Teoksia

File:Young lady by the window.jpg|*Nuori tyttö ikkunassa*, öljymaalaus
File:Maria Martinau - Tyttö.jpg|*Tyttö*, öljymaalaus
Tiedosto:Maria_Martinau_-_Bird_Vendor_after_Gabriel_Metsu_-_A_II_1079_-_Finnish_National_Gallery.jpg|*Lintumyyjätär*, Gabriel Metsun mukaan, öljymaalaus


* *Villa Karlsvik, Lihasniemi elokuun lopulla 1901*, öljymaalaus, 1901

## Lähteet

## Aiheesta muualla
* Suomalaisen kuvataiteen bibliografia : Maria Martinau
Yaaral ja degal

**Yaaral** ja **degal** ovat fulbejen karjanhoitoon liittyviä vuosijuhlia Nigerin sisämaasuistossa Malissa. Ne on hyväksytty Unescon aineettoman kulttuuriperinnön luetteloon vuonna 2008.

Yaaralia vietetään Diafarabéssa tammikuussa, kun fulbepaimenten karjalaumat palaavat Sahelin laidunmailta ja ylittävät Nigerin haarajoen Diakan. Degal järjestetään Dialloubéssa huhtikuussa, jolloin karja siirtyy kuivan kauden viimeisille laitumille sisämaasuiston pohjoisosaan. Juhlien ajankohta riippuu laidunmaiden tilasta ja joen vedenkorkeudesta, mutta päiväksi valitaan aina fulbejen suotuisana viikonpäivänä pitämä lauantai.

Juhlallisuudet käsittävät erilaisia kilpailuja sekä musiikki-, tanssi- ja runoesityksiä. Todennäköisesti 1300-luvulta peräisin oleva ja 1800-luvun alussa säännöt saanut perinne ylläpitää fulbejen identiteettiä ja elämäntapaa. Siihen osallistuvat myös sisämaasuiston muut etniset ja ammattiryhmät: riisiä viljelevät nonot eli markat, hirssiä viljelevät bambarat ja kalastusta harjoittavat bozot. Juhlat vahvistavat siten alueen kansanryhmien välistä yhteistoimintaa ja yhteenkuuluvuuden tunnetta. Perinnettä uhkaavat paimentolaisuutta haittaava kuivuus ja nuorison muutto pois maaseudulta.

## Lähteet
Mount Pearl

**Mount Pearl** on noin 24 000 asukkaan kaupunki Newfoundland ja Labradorin provinssissa, Kanadassa. Se sijaitsee Avalonin niemimaan pohjoisosassa, sekä eteläisessä Newfoundlandin saaren eteläosassa. Kaupunki on provinssinsa toiseksi suurin. Vuonna 2016 siellä asui lähes 23&nbsp;000 ihmistä.

Mount Pearlin perustivat vuonna 1829 komentaja James Pearl ja hänen vaimonsa Lady Anne Pearl.

## Lähteet
Tournay

**Tournay** on kunta Lounais-Ranskassa Hautes-Pyrénées'n departementissa Languedoc-Roussillon-Midi-Pyrénées'n alueella.

## Nähtävyyksiä
Kunnan nähtävyyksiä on Tournayssa syntyneen runoilijan Francis Jammesin syntymäkoti.

## Lähteet

## Aiheesta muualla
Ohjaskuhankeittäjä

**Ohjaskuhankeittäjä** (*Oriolus albiloris*) on kuhankeittäjien heimoon kuuluva lintu. Sitä pidetään joissain lähteissä omana lajina ja joissain bataaninkuhankeittäjän (*Oriolus steerii*) alalajina. Ohjaskuhankeittäjää tavataan Filippiineillä ja se on luokiteltu elinvoimaiseksi.

## Lähteet
Capvern

**Capvern** on kunta Lounais-Ranskassa Hautes-Pyrénées'n departementissa Languedoc-Roussillon-Midi-Pyrénées'n alueella. Kunnasta käytetään myös nimeä **Capvern-les-Bains**. Se on tunnettu kylpyläkaupunki.

## Nähtävyyksiä
Kunnan nähtävyyksiä on kirkko *Sainte-Trinité de Capvern-les-Bains*. Kirkko on rakennettu 1960-luvulla, ja se kuuluu Ranskan historiallisiin monumentteihin.

## Lähteet

## Aiheesta muualla

*Kylpylän kotisivut
Kansas City Outlaws

**Kansas City Outlaws** oli ammattilaistason jääkiekkojoukkue, joka pelasi International Hockey Leaguessa kaudella 2004–2005. Joukkue pelasi kotiottelunsa Kemper Arenalla.

Outlawsin perustaja Stephen Franke omisti myös toisen UHL-joukkueen, Fort Wayne Kometsin.

Outlaws jäi läntisen divisioonan viimeiseksi tilastolla 28-45-7. Kauden jälkeen joukkue lopetti toimintansa.
Florence (elokuva)

**Florence** () on vuonna 2016 ensi-iltansa saanut elämäkerrallinen draamakomediaelokuva, jonka on ohjannut Stephen Frears. Meryl Streep näyttelee Florence Foster Jenkinsiä, joka unelmoi oopperalaulajan urasta. Hugh Grant esittää Jenkinsin aviomiestä St. Clair Bayfieldiä.

## Näyttelijät

## Vastaanotto
*Florence* on saanut kehuja elokuvakriitikoilta. Arvosteluja keräävä sivusto Rotten Tomatoes on laskenut elokuvalle pistemäärän 87 %, perusteena 167 arvostelua, joiden keskimääräinen arvosana on 7/10. Metacriticissä elokuvalla on 69 pistettä 100:sta, mikä merkitsee ”pääosin myönteisiä” arvioita. *[[Helsingin Sanomat|Helsingin Sanomien]]* Veli-Pekka Lehtonen antoi elokuvalle neljä tähteä viidestä ja sanoi arvostelussaan: ”Tässä voi olla yksi syksyn elokuvahiteistä.”

### Palkinnot ja ehdokkuudet

## Lähteet

## Aiheesta muualla
* 
* 
* 
* Virallinen traileri YouTubessa.
Johan Segercrantz

**Johan Werner Segercrantz** (17. elokuuta 1874 Hamina – 2. huhtikuuta 1953 Helsinki) oli suomalainen pankinjohtaja ja taidemaalari.

## Henkilöhistoria
Segercrantzin vanhemmat olivat kruununvouti, majuri Johan Gustaf Emil Segercrantz (1826–1901) ja Marja Melechin (1832–1912). Hän pääsi ylioppilaaksi Haminan yksityislyseosta 1893 ja valmistui Helsingin yliopistosta filosofian kandidaatiksi 1899 ja maisteriksi 1900. Segercrantz toimi pankinjohtajana Haminassa, Porissa ja Helsingissä. Viimeksi hän oli Yhdyspankin Privatbankenin haarakonttorin johtajana Helsingissä vuodesta 1925 alkaen. Haminassa ollessaan Segercrantz toimi myös Norjan ja Tanskan varakonsulina 1915–1918. Segercrantz osallistui Suomen Taiteilijain näyttelyihin vuosina 1930 ja 1931.

Segercrantz oli naimisissa 1902–1951 Selma Karolina Ahlqvistin (1879–1951) kanssa. Heidän poikansa oli Suomen Paperitehtaitten Yhdistyksen palveluksessa ollut pääkonsuli Anders Segercrantz (1909–2008). Johan Segercrantzin veli oli puolestaan kauppias, valtiopäivämies Hjalmar Frithiof Segercrantz.

## Kirjallista tuotantoa
Nimellä *Werner Segercrantz*:
* *[[Leopold Lerche]] : några minnesord*. Helsingfors 1944

## Lähteet

## Aiheesta muualla
* Suomalaisen kuvataiteen bibliografia : Werner Segercrantz
Erkki Järvinen (yritysjohtaja)

**Erkki Järvinen** (s. 1960) on suomalainen yritysjohtaja. Hän toimi Tikkurilan toimitusjohtajana 2009–21.9.2017. Helmikuussa 2018 Järvinen aloitti Snellmanin konsernijohtajana.

Järvinen on kauppatieteiden maisteri. Hän oli Fazeriin kuuluvan Fazer Leipomojen tuote- ja markkinointipäällikkö vuosina 1984–1990, Vaasanmyllyn (nyk. Vaasan) markkinointipäällikkö 1990–1991 ja yrityksen Pohjoismaiden-markkinointijohtaja 1991–1996, Siljans Knäcken toimitusjohtaja 1995–1996 sekä Rautakirjan kioskidivisioonan toimialajohtajana 1997–2001 ja yhtiön toimitusjohtajana vuosina 2001–2008. Järvinen tuli Tikkurilan palvelukseen vuonna 2009, josta lähtien hän on ollut yhtiön toimitusjohtaja ja johtoryhmän puheenjohtaja.

Järvinen on ollut Snellmanin hallituksen jäsen vuodesta 2011 ja YIT:n vuodesta 2013. Hän kuuluu myös CEPE:n (European Council of Paint, Printing Ink and Artists' Colours Industry), East Officen, Helsingin seudun kauppakamarin, Kemianteollisuuden, Mainostajien liiton ja Taloudellisen tiedotustoimiston hallituksiin.

Järvinen oli Sanoman johtoryhmän jäsen vuosina 2001–2008, Kaupan liiton hallituksen jäsen 2005–2008, Lifimin hallituksen jäsen 2005–2008, IBA:n (International Book and Press Retailers Association) hallituksen puheenjohtaja 2006–2008, Luottokunnan (nyk. Nets) hallintoneuvoston jäsen 2006–2008 ja Sannäsin kartanon hallituksen jäsen vuosina 2008–2010.

Järvinen on toiminut Tokmannin hallituksen puheenjohtajana vuodesta 2025.

## Lähteet
AFI Life Achievement Award

** AFI Life Achievement Award** on elämäntyö-palkinto, jonka Yhdysvaltain elokuvainstituutti on jakanut vuodesta 1973.

## Palkinnon saaneet
;Lähde

## Lähteet

## Aiheesta muualla
* Virallinen sivusto
Erkki Järvinen (täsmennyssivu)

**Erkki Järvinen** voi tarkoittaa:

* Erkki Järvinen (1904–1991), kolmiloikkaaja ja mäkihyppääjä
* Erkki Järvinen (1948–2024), jääkiekkoilija
* Erkki Järvinen (s. 1960), yritysjohtaja.
Agda Lindqvist

**Vivia Agda Lindqvist** (8. toukokuuta 1860 Helsinki – 29. syyskuuta 1889) oli suomalainen taidemaalari.

Lindqvistin vanhemmat olivat Oulun lääninarkkitehti ja myöhempi yleisten rakennusten ylihallituksen ylijohtaja Ludvig Isak Lindqvist (1827–1894) ja Olga Linsén (1836–1880). Hän opiskeli Suomen Taideyhdistyksen piirustuskoulussa 1876–1879 ja Adolf von Beckerin yksityisessä akatemiassa 1882–1883. Hän toimi piirustuksenopettajana käsityökoulussa.

Agda Lindqvist oli naimisissa vuodesta 1887 viipurilaisen kauppaneuvos Ferdinand Alfthanin (1857–1921) kanssa. Heidän poikansa oli everstiluutnantti Isak Alfthan. Agda Lindqvistin nuorempi veli oli kirjailija ja toimittaja Rafael Lindqvist.

## Lähteet

## Aiheesta muualla
* Suomalaisen kuvataiteen bibliografia : Agda Lindqvist
Pehmeä iho

**Pehmeä iho** (*La Peau douce*) on François Truffaut’n ohjaama ranskalainen draamaelokuva vuodelta 1964. Truffaut teki myös käsikirjoituksen yhdessä Jean-Louis Richardin kanssa. Elokuvan pääkuvaajana toimi Raoul Coutard, ja musiikin siihen teki Georges Delerue. Pääparia, nuorta lentoemäntää ja häneen rakastuvaa naimisissa olevaa kirjankustantajaa näyttelevät Françoise Dorléac ja Jean Desailly, ja kolmiodraaman kolmas osapuoli on vaimo Franca (Nelly Benedetti).

## Juoni
Keski-ikäinen, menestyvä pariisilainen kustantaja Pierre Lachenay on naimisissa psyykkisesti epävakaan Francan kanssa, ja heillä on kymmenvuotias tytär Sabine. Kun Lachenay matkustaa Lissaboniin luentomatkalle, hänellä on yhden yön juttu brasilialaisen lentoyhtiön lentoemännän Nicolen kanssa. Hän ei kuitenkaan pääse asiasta eroon vaan haluaa tavata naista yhä uudestaan. Hän haluaa pitää suhteen salassa etenkin tyttärensä takia. He tapaavat ja matkustavat yhdessä Reimsiin. Nicole suhtautuu suhteeseen kevyemmin. Lachenayn vaimo saa tietää suhteesta traagisin seurauksin.

## Rooleissa

## Tuotanto
Truffaut pohjasi *Pehmeän ihon* suurelta osin oman elämänsä tapahtumiin. Hhän oli asunut jo vuosia erossa vaimostaan Madeleinestä ja heidän kahdesta tyttärestään ja seurusteli muun muassa tämän elokuvan naispääosan esittäjän Françoise Dorléacin kanssa. Elokuvan valmistumisen jälkeen hän suostui sopuisaan avioeroon.

## Vastaanotto
Truffaut oli *Pehmeästä ihosta* ehdolla Cannesin Kultaisen palmun saajaksi. Elokuva ei kuitenkaan menestynyt hyvin teattereissa, vaan sitä pidettiin kliseisenä, kylmäkiskoisena ja pitkäveteisenä.

## Lähteet

## Aiheesta muualla
*
*
Fargo-Moorhead Jets

**Fargo-Moorhead Jets** oli yhdysvaltalainen juniorijääkiekkojoukkue, jonka kotikaupunki oli Pohjois-Dakotassa sijaitseva Fargo. Joukkue pelasi North American Hockey Leaguen keskisessä divisioonassa ja sen kotiottelut pelattiin John E. Carlson Coliseumissa.

Fargo-Moorhead Jetsi pelasi ensimmäisen kerran NAHL:ssä kaudella 2003–2004. Kauden 2007–2008 jälkeen sen korvasi USHL:ään pelaamaan perustettu Fargo Force.
Yrjö Paananen

**Yrjö Väinö Paananen** (5. toukokuuta 1886 Helsinki – 3. lokakuuta 1910) oli suomalainen taidemaalari.

Paananen opiskeli Taideteollisessa keskuskoulussa 1901–1904 ja Suomen Taideyhdistyksen piirustuskoulussa 1905–1907. Hän osallistui Suomen Taiteilijain näyttelyihin vuosina 1908 ja 1910. Paananen työskenteli 1907 ja 1909 isänsä kotipitäjässä Viitasaarella. Vuonna 1907 hänen mukanaan Viitasaarella oli myös taidemaalari Yrjö Ollila. 

Paananen hukkui lokakuun alussa 1910 ollessaan ampumassa vesilintuja Mjölön saaren lähistöllä kahden muun miehen kanssa. Tuuli vei miesten veneen Pendarmin luodon rannalta, jossa he olivat nousseet maihin, ja Paananen lähti uimalla tavoittamaan karannutta venettä. Hänen voimansa uupuivat kuitenkin kesken. Eräs kalastaja pelasti pari tuntia myöhemmin luodolle jääneet kaksi miestä.

## Lähteet

## Aiheesta muualla
* Suomalaisen kuvataiteen bibliografia : Yrjö Paananen
Veli Yrjö Pernaa

**Veli Yrjö Pernaa** (s. 30. elokuuta 1934 Kauhava) on suomalainen eversti evp., filosofian tohtori ja professori h.c.

## Koulutus ja ura

Pernaa aloitti palveluksen Ilmavoimissa lentäjänä vuonna 1953. Hän suoritti upseeritutkinnon Kadettikoulussa 1956, yleisesikuntaupseerin tutkinnon Sotakorkeakoulussa 1967 ja ylijohdon kurssin 1980. Virkauransa aikana hän opiskeli Helsingin yliopiston matemaattis-luonnontieteellisessä tiedekunnassa pääaineenaan fysiikka ja valmistui filosofian kandidaatiksi vuonna 1975.

Uransa loppuvaiheessa Pernaa toimi Ilmasotakoulun (myöhemmin Lentosotakoulu) johtajana ja Karjalan lennoston komentajana.

Siirryttyään eläkkeelle 1980 Pernaa toimi tuntiopettajana Kuopion teknillisessä oppilaitoksessa ja aloitti samalla jatko-opinnot Kuopion korkeakoulussa. Hän väitteli tohtoriksi 1988 aiheesta *Tuotekehitys Suomen kehitysalueiden elektroniikkateollisuudessa* ja toimi väitöksen jälkeen johtamisopin luennoitsijana Kuopion yliopiston yritystalouden laitoksella vuoteen 1992.

Pernaa kutsuttiin Karjalan lennoston killan tutkijaksi ja joukko-osastohistorian kirjoittajaksi 1990-luvun alkupuoliskolla. Työ, joka käsitti samalla Suomen hävittäjäilmailun historian vuosilta 1918–1980, tuotti vuonna 1997 teoksen *Karjalan lennoston historia 1918–1980*. Teos sai Kenraali Hannes Ignatiuksen kadettisäätiön kirjallisuuspalkinnon vuonna 2000.

Ilmavoimien historiatutkimus synnytti toisenkin kirjan (yhdessä eversti evp, valtiotieteen tohtori Vilho Lukkarisen kanssa). Vuonna 2008 julkaistu teos oli nimeltään *Suomen ilmavoimat 1944–1980*.

1990-luvun lopulla Pernaa ryhtyi avustamaan tutkimuksellisesti entisen puolustusvoimain komentajan kenraali Yrjö Keinosen perhekuntaa, kun Keinonen oli saanut syytteet ja tuomion ns. kellarijutussa. Tutkimus tuotti vuonna 2016 kirjan *Kenraali Keinosen näytösoikeudenkäynti – tarkoitus pyhitti keinot*.

## Yksityiselämä

Pernaan vaimo on päiväkodinjohtaja Kyllikki ”Pia” Pernaa (o.s. Pikkusaari). Heillä on kolme lasta. Nykyinen asuinpaikka on Tammisaari.

## Teokset

**Kirjat**
* *Tuotekehitys Suomen kehitysalueiden elektroniikkateollisuudessa*: Kuopion Yliopisto, 1988
* *Karjalan Lennoston historia 1918–1980*: Karjalan Lennoston kilta ry, 1997
* *Suomen Ilmavoimat 1944–1980* (yhdessä eversti Vilho Lukkarisen kanssa): Ilmavoimien Kiltaliitto ry, 2008
* *Kenraali Keinosen näytösoikeudenkäynti – tarkoitus pyhitti keinot:* VYP-Kustannus, 2016

**Artikkelit**
* *Lentoammunnan virhetekijöiden määrittämisestä*, Tiede ja Ase, 1979 
*Lukuisia kirjoituksia *[[Kylkirauta]]an*, *[[Sotilasaikakauslehti|Sotilasaikakauslehteen]]* ja *[[Kanava (aikakauslehti)|Kanavaan]]*.
Bengalinpitta

**Bengalinpitta** (*Pitta brachyura*) on pittojen heimoon kuuluva varpuslintu.

## Levinneisyys
Bengalinpittaa tavataan Bangladeshissa, Intiassa, Nepalissa, Pakistanissa ja Sri Lankassa, ja sen levinneisyysalueen pinta-ala on noin 211&nbsp;000 km2. Lajin arvellaan olevan vähenemässä metsien hävittämisen takia. Sen ei kuitenkaan uskota olevan vielä vaarassa ja se on luokiteltu elinvoimaiseksi.

## Lähteet